b'\n_START_ARTICLE_\nVarnost\n_START_SECTION_\nVarnost na internetu\n_START_PARAGRAPH_\nVarnost na internetu pridobiva na svojem pomenu, saj nepridipravi dnevno ustvarjajo nove prijeme za ogro\xc5\xbeanje osebnih podatkov in premo\xc5\xbeenja posameznika. Med najpogostej\xc5\xa1e nevarnosti na internetu \xc5\xa1tejemo viruse, phishing ali ribarjenje gesel, vohunske programe in trojanske konje. Za varnost na internetu je v najve\xc4\x8dji meri odgovoren uporabnik sam. Da uporabnik ne bi postal tar\xc4\x8da napada na spletu, se mora za\xc5\xa1\xc4\x8dititi z antivirusnim programom, po\xc5\xbearnim zidom in redno posodabljati programsko opremo. Pomembno je tudi, da uporabnik interneta kriti\xc4\x8dno presoja informacije in ne zaupa slepo vsakemu sporo\xc4\x8dilu, ki ga prejme od neznanega vira.\n_START_SECTION_\nOkoljska varnost\n_START_PARAGRAPH_\nOkoljska varnost pomeni zagotovilo, da dolo\xc4\x8den predmet, dejanje ali podro\xc4\x8dje ne predstavlja nevarnosti za okolje. Izraz se uporablja predvsem pri oznaki ozemelj, ki so bila testirana in dokazana kot biotsko neopore\xc4\x8dna, na primer za kemi\xc4\x8dne industrije, ki ne predstavljajo nevarnosti za \xc4\x8dloveka in naravo, ali za pristani\xc5\xa1\xc4\x8da in zatoke, ki so bili mehansko pre\xc4\x8di\xc5\xa1\xc4\x8deni in za\xc5\xa1\xc4\x8diteni. V teh primerih pravimo, da so okoljsko varni.'